เรื่องร้องเรียน: ก่อนหน้านี้ได้ติดต่อขอถังขยะ ซึ่งมีแค่ถังเดียวอยู่หน้าบ้าน ทำให้คนแถวนั้นมาทิ้งขยะหน้าบ้านเป็นจำนวนมาก สกปรก มีกลิ่นเหม็น อยากจะขอให้ทีมงานจัดสรรถังขยะเพิ่มไว้ตามจุดอื่น ๆ ด้วยค่ะ
การดำเนินการของเจ้าหน้าที่: สำนักสิ่งแวดล้อม ขอเรียนว่า กรุงเทพมหานคร ได้ดำเนินการจัดหาถังรองรับมูลฝอยประเภทต่าง ๆ หลายขนาด เพื่อให้เหมาะสมกับการใช้งานและสถานที่ตั้งในพื้นที่กรุงเทพมหานคร โดยจัดถังขยะพลาสติก ชนิดล้อเลื่อนแบบมีฝาปิด ขนาด 130 ลิตร และ 240 ลิตร ให้เพียงพอเพื่อรองรับการทิ้งขยะทั้งบริเวณถนนซอย ชุมชน สวนสาธารณะ   พร้อมทั้งได้ประสานงานสำนักงานเขตพื้นที่ให้สำรวจถังขยะที่ชำรุดและความต้องการในการตั้งถังขยะเพิ่มเติมบนถนนตรอก ซอย และชุมชนต่าง ๆ  โดยในงบประมาณปี 2566 ได้รับการจัดสรรงบฯ สำหรับจัดซื้อถังขยะขนาด 240 ลิตร และถังขยะขนาด 130 ลิตร รวม 96,000 ใบ สำหรับส่งมอบให้สำนักงานเขตทั้ง 50 เขต นำไปใช้ทดแทนถังขยะเก่าซึ่งหมดอายุการใช้งาน และติดตั้งเพิ่มเติมให้เพียงพอ ขณะนี้ดำเนินการจัดหาผู้รับจ้างผลิตถังขยะด้วยวิธี e-bidding เรียบร้อยแล้ว คาดว่าจะสามารถส่งมอบถังขยะให้สำนักงานเขตในช่วงเดือนกันยายน 2566 นี้
ความเห็นของผู้แจ้ง: ขอบคุณค่ะ
พื้นที่: แขวงคลองสองต้นนุ่น เขตลาดกระบัง กรุงเทพมหานคร